
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 8T/34/2026 8726010601 29. 09. 2026 JUDr. Richard Bureš ECLI:SK:OSPP:2026:8726010601.4
ROZSUDOK V MENE SLOVENSKEJ REPUBLIKY Okresný súd Poprad, samosudca JUDr. Richard Bureš, v trestnej veci obžalovaného A. B. pre prečin ohrozenia pod vplyvom návykovej látky podľa § 289 ods. 1 Trestného zákona, na hlavnom pojednávaní 29. septembra 2026 takto rozhodol: rozhodol: Obžalovaný A. B., nar. XX.XX.XXXX v B., trvale bytom C. XX, D. B., je vinný, že dňa 11.06.2026 v čase pred 19:57 hod. potom, čo požil alkoholické nápoje, viedol ako vodič osobné motorové vozidlo továrenskej značky Volkswagen Tiguan, evidenčného čísla B. XXX E. po štátnej ceste číslo II/536 v smere od obce Ľubica na obec Vrbov, kde bol za pomoci svetelného a zvukového výstražného znamenia umiestneného na vozidle hliadkou Okresného dopravného inšpektorátu Kežmarok zastavený na odstavnej ploche štátnej cesty č. II/536 pri odbočke na obce Tvarožná z dôvodu, že vodič viedol toto vozidlo zo strany na stranu a prechádzal s vozidlom do protismernej časti vozovky, následne bol po zastavení hliadkou vyzvaný na predloženie potrebných dokladov, čo aj urobil a po zákonnom poučení bol vyzvaný, či je ochotný sa podrobiť dychovej skúške za pomoci prístroja AlcoQuant 6020 plus, výrobného čísla A409648 s čím súhlasil a tak bol dňa 11.6.2026 v čase o 19:57 hod. podrobený dychovej skúške s pozitívnym výsledkom 1,68 mg/l vydychovaného vzduchu (čo predstavuje 3,50 promile), teda vykonával v stave vylučujúcom spôsobilosť, ktorý si privodil vplyvom návykovej látky činnosť, pri ktorej by mohol ohroziť život alebo zdravie ľudí alebo spôsobiť značnú škodu na majetku, čím spáchal prečin ohrozenia pod vplyvom návykovej látky podľa § 289 ods. 1 Trestného zákona a za to mu u k l a d á : Podľa § 289 ods. 1 Trestného zákona s použitím § 36 písm. j), písm. l) Trestného zákona a § 38 ods. 2 Trestného zákona a podľa § 51 ods. 1 Trestného zákona trest odňatia slobody vo výmere 4 (štyroch) mesiacov s probačným dohľadom nad jeho správaním v skúšobnej dobe.
Podľa § 51 ods. 1 Trestného zákona s poukazom na § 49 ods. 1 písm. a) Trestného zákona mu výkon trestu podmienečne odkladá. Podľa § 51 ods. 2 Trestného zákona mu určuje skúšobnú dobu v trvaní 14 (štrnásť) mesiacov. Podľa § 51 ods. 3 písm. b) Trestného zákona ukladá obžalovanému obmedzenie spočívajúce v zákaze požívania alkoholických nápojov a iných návykových látok. Podľa § 61 ods. 1, ods. 2 Trestného zákona trest zákazu činnosti viesť všetky druhy motorových vozidiel na dobu 42 (štyridsaťdva) mesiacov. odôvodnenie: Podľa § 172 ods. 2 Trestného poriadku tento rozsudok neobsahuje odôvodnenie, pretože sa po jeho vyhlásení prokurátor aj obžalovaný vzdali odvolania alebo taký prejav urobili v lehote troch pracovných dní od vyhlásenia rozsudku. vykonával v stave vylučujúcom spôsobilosť, ktorý si privodil vplyvom návykovej látky činnosť, pri ktorej by mohol ohroziť život alebo zdravie ľudí alebo spôsobiť značnú škodu na majetku, Poučenie: P o u č e n i e : Proti tomuto rozsudku je možné podať odvolanie, s výnimkou výroku o vine vyhlásenou obžalovaným v zmysle § 257 ods. 5 Trestného poriadku, a to do 15 dní od jeho oznámenia prostredníctvom Okresného súdu Poprad na Krajský súd v Prešove. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2026:8726010601.4 (dáta aktuálne k 10. 11. 2026). Záväzné je znenie zverejnené súdom.




